

ที่ มท 0816.2/ว 4622 กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 12 พฤศจิกายน 2562

เรื่อง เชิญประชุมชี้แจงแนวทางการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ 2/2562 และขอความอนุเคราะห์ในการประชาสัมพันธ์ปฏิทินโครงการจัดสรรเงินอุดหนุนนักเรียนทุนเสมอภาค

เรียน ผู้ว่าราชการจังหวัด (ตามบัญชีรายชื่อแนบท้าย)

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 1996 ลงวันที่ 22 พฤษภาคม 2562

๒. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว ๒๔๙๘ ลงวันที่ 2๖ มิถุนายน 2562

3. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 3187 ลงวันที่ 9 สิงหาคม 2562

4. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 3433 ลงวันที่ 29 สิงหาคม 2562

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา

 ที่ กสศ./๐๔/๐๐273/๒๕๖๒ ลงวันที่ 6 พฤศจิกายน 2562 จำนวน 1 ชุด

 ตามหนังสือที่อ้างถึง กรมส่งเสริมการปกครองท้องถิ่นได้แจ้งจังหวัดประสานองค์กรปกครองส่วนท้องถิ่นที่มีโรงเรียนในสังกัดทุกแห่ง จัดส่งบุคลากรทางการศึกษาขององค์กรปกครองส่วนท้องถิ่นและโรงเรียนในสังกัด เข้ารับฟังการชี้แจงแนวทางการดำเนินงานโครงการจัดสรรเงินอุดหนุนนักเรียนยากจนพิเศษ
แบบมีเงื่อนไข (นักเรียนทุนเสมอภาค) ประจำปีการศึกษา 2562 ผ่านระบบการประชุมทางไกลผ่านเครือข่ายอินเทอร์เน็ต (Web Conference) เมื่อวันที่ 5 มิถุนายน 2562 และแจ้งให้องค์กรปกครองส่วนท้องถิ่น
และโรงเรียนในสังกัด ดำเนินการตามหลักเกณฑ์การดำเนินงานโครงการจัดสรรเงินอุดหนุนแบบมีเงื่อนไข
สำหรับนักเรียนทุนเสมอภาค โดยให้ยึดหลักตามคู่มือและปฏิทินการดำเนินงานระบบคัดกรองนักเรียนทุนเสมอภาคโรงเรียนสังกัดองค์กรปกครองส่วนท้องถิ่น รวมทั้งได้แจ้งรหัสการใช้งานระบบคัดกรองนักเรียนทุนเสมอภาค ความละเอียดแจ้งแล้ว นั้น

 กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษา (กสศ.) ว่า เพื่อให้การดำเนินงานโครงการจัดสรรเงินอุดหนุนนักเรียนทุนเสมอภาค ภาคเรียนที่ 2 ปีการศึกษา 2562 เป็นไปด้วยความเรียบร้อยและบรรลุวัตถุประสงค์ จึงขอความอนุเคราะห์จังหวัดจัดเตรียมห้องประชุมฯ สำหรับใช้ประชุมทางไกลผ่านเครือข่ายอินเทอร์เน็ต (Web Conference) ในวันจันทร์ที่ 18 พฤศจิกายน 2562 เวลา 10.00 น. – 15.00 น. และขอความร่วมมือให้จังหวัดแจ้งองค์กรปกครองส่วนท้องถิ่นดำเนินการ ดังนี้

 1. จัดส่งบุคลากรทางการศึกษาขององค์กรปกครองส่วนท้องถิ่นและสถานศึกษาในสังกัดเข้าร่วมการประชุมชี้แจงแนวทางการดำเนินงานจัดทำข้อมูลระบบคัดกรองนักเรียนยากจนพิเศษแบบมีเงื่อนไข ประจำภาคเรียนที่ 2/2562 ผ่านระบบการประชุมทางไกลผ่านเครือข่ายอินเทอร์เน็ต (Web Conference) ตามวัน และเวลา ดังกล่าว

/ 2. ประสาน …

-2-

 2. ประสานโรงเรียนในสังกัดดำเนินการบันทึกข้อมูล การรับรองข้อมูลโดยคณะกรรมการสถานศึกษา การเบิกจ่ายและการติดตามรายงานผล ตามปฏิทินการดำเนินงานเพื่อขอรับเงินอุดหนุนนักเรียนทุนเสมอภาค 3. ดำเนินการติดตามการคัดกรอง การเบิกจ่ายเงิน และการรายงานผลการมาเรียนของโรงเรียนในสังกัด ผ่านระบบ dla.thaieduforall.org

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ 0 2241 9000 ต่อ 5324

โทรสาร 0 2241 90๒๑-๓ ต่อ ๓๑๘

*ผู้ประสานงาน นางสาววิภา ยอดนุ่ม 06 260 36164*

**บัญชีรายชื่อจังหวัดที่มีโรงเรียนสังกัดองค์กรปกครองส่วนท้องถิ่น 10 จังหวัดต้นแบบ**

**ในการดำเนินงานโครงการจัดสรรเงินอุดหนุนแบบมีเงื่อนไขสำหรับนักเรียนทุนเสมอภาค**

**ตามหนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 4622 ลงวันที่ 12 พฤศจิกายน 2562**

**………………………………………………..………………..**

 ๑. จังหวัดกาญจนบุรี

 ๒. จังหวัดขอนแก่น

 ๓. จังหวัดเชียงราย

 ๔. จังหวัดเชียงใหม่

 ๕. จังหวัดนนทบุรี

 ๖. จังหวัดภูเก็ต

 ๗. จังหวัดยะลา

 ๘. จังหวัดร้อยเอ็ด

 ๙. จังหวัดสระแก้ว

 ๑๐. จังหวัดสุราษฎร์ธานี

**……………………………………………………**

ผอ.กง.ยศ./จุฬาภรณ์...............................วันที่..............................

หน.ฝ./ฐิติมา............................................วันที่...............................

จนท./......................................................วันที่๑๔ พ.ย. ๒๕๖๒